Lav et referat af nedenstående tekst:

Tekst:
Sådan er det overordnede indtryk af nattens festligheder i en af landets mest besøgte festgader, Jomfru Ane Gade. Natten til søndag var det præcis en uge siden, den 22-årige Mia Skadhauge Stevn satte sig ind i en mørk bil på Vesterbro i Aalborg efter en bytur i Gaden - knap en uge senere blev hun fundet død. Og den tragiske hændelse har sat sine spor, når man taler med de festglade unge. - Det er sindsygt tragisk, at en ung pige har mistet sit liv, fordi hun helt tilfældigt er gået op Vesterbro og er på vej hjem. Det må i hvert fald ikke ske igen, så vi sørger for at følge hinanden hjem for at være sikker på, at der ikke sker noget. Normalt skilles vi og sover hvert sit sted, men i nat har vi arrangeret, at vi er nogle, der sover sammen, fortæller Karina Bladsgaard Haubro, som TV2 Nord møder i nattelivet. - Normalt ville jeg bare selv være gået hjem selv, men i den her situation så går jeg ikke alene, tilføjer veninden,  Emma Cravach Andersen. Veninderne, der begge bor i Aalborg, er sikker på, at det ikke blot er denne nat, at de på den måde følger hinanden hjem og sørger for, at ingen går alene. Politi giver tryghed Begge har bemærket, at der denne nat er mere politi i byen end sædvanligt, og det får dem til at føle sig trygge. - Det er fedt i aften at se, at der politi alle steder. Det er en mega tryghed, at de er her, siger Karina Karina Bladsgaard Haubro. - Vi holder sammen Samme oplevelse har veninderne Maja Bisgaard og Rikke Andersen. - Der er meget politi i Gaden, og det er trygt at være der. Vi kan ikke mærke så meget på stemningen, at noget er ændret, men det er vigtigt for os at holde sammen og ikke gå alene efter de hændelser, der er sket, fortæller Maja Bisgaard. Styr på at komme hjem Veninderne er begge fra Aalestrup og har derfor en længere transport hjem efter nattens fest i Jomfru Ane Gade. Men har - som de selv siger - så meget styr på, hvordan de kommer hjem. - Før kunne vi godt finde på at tage alene hjem og så bare snakke sammen dagen efter, vi nu har har meget mere styr på, hvordan vi kommer hjem. Min mor vil gerne hente os, så vi skal bare ringe i god tid, for det tager cirka 45 minutter i kørsel, og så skal vi blive i Gaden, mens vi venter, siger Rikke Andersen. - Ligeså snart man bevæger sig ud væk fra, hvor alle folk er, så er det ikke så trygt, tilføjer Maja Bisgaard. Det kan lige pludselig gå galt De mener begge, at det har været en god aften i byen, men noget er alligevel ændret. - Vi ved, at det lige pludselig kan gå galt, det tænkte vi ikke over før, siger Rikke Andersen. - Jeg venter på min datter - Der er langt imellem de forældre, der brokker sig over at skulle ind til byen og hente børnene. Sådan lyder det fra Tommy Urth fra Vestbjerg, som er taget ind til byen for at hente sin datter. Og det er han langt alene om. Efter den 22-årige Mia Skadhauge Stevn natten til sidste søndag steg ind i en mørk bil på Vesterbro og ikke siden blev set i live, så lurer frygter blandt forældre for alvor. - Det er jo forfærdeligt det, der er sket. Man får det skidt som forældre, så jeg henter gerne - og tager som regel også nogle af min datters veninder med, hvis de skal hjem, så der ikke er nogen, der står og ikke kan komme hjem, siger Tommy Urth. - Det betyder alt Og mens farmand er klar til at holde bilen i frigear, og telefonen åben for at hente datteren på alle tider af døgnet, så bliver det også værdsat af datteren: - Det betyder alt, at man bare kan ringe efter sin far, og så kommer han og henter, siger Julie Urth.

Referat:
Der var flere i byen end forventet, og der har været god stemning med en del politi over alt, og snakken gik flere steder om, hvordan man skulle godt og sikkert hjem.